Diari Oficial de la Generalitat Valenciana


Sumari del DOGV 9372, del 30-06-2022 (2022/5953)

RESOLUCIÓ de 21 de juny de 2022, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'aprova l'expedient de revisió de la classificació del camí ramader número 35, assagador de la Font dels Llagostins, al terme municipal de Xixona.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9372

Data del DOGV
:   30-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/5953


Data del document
:   21-06-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 21 de juny de 2022, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'aprova l'expedient de revisió de la classificació del camí ramader número 35, assagador de la Font dels Llagostins, al terme municipal de Xixona. [2022/5953]  
Vist l'expedient de revisió de la classificació del camí ramader número 35, Assagador de la Font dels Llagostins, al terme municipal de Xixona (Alacant), instruït per la Direcció Territorial d'Alacant de la Conselleria d'Agricultura, Desenvolupament Rural, Emergència Climàtica i Transició Ecològica, es posen de manifest els següents:  
  
Antecedents de fet  
Primer. Amb data de 16 de juny de 2019, se sol·licita a la Direcció Territorial d'Alacant, per part de María Nieves López Galera, que actua en representació de José Vicente Campos Canales, la revisió de la classificació del camí ramader de l'enunciat, al seu pas pels voltants de la parcel·la 502 del polígon 19 de Xixona.  
Segon. Amb data de 30 de setembre de 2019, s'emet informe de viabilitat per part de l'instructor del procediment. Aquest informe considera viable la proposta de revisió del camí ramader número 35, Assagador de la Font dels Llagostins, en tot el seu recorregut.  
Tercer. Amb data de 14 d'octubre de 2020, la directora territorial d'Alacant dicta proposta d'acord d'inici del procediment de revisió de la classificació de l'esmentat camí ramader.  
Quart. Amb data de 25 de gener de 2021, s'emet una resolució de la Direcció General del Medi Natural i d'Avaluació Ambiental per la qual s'incoa el procediment administratiu de revisió de la classificació del camí ramader núm. 35, Assagador de la Font dels Llagostins, al terme municipal de Xixona, província d'Alacant.  
Cinqué. Amb data de 18 de febrer de 2021, es comunica a les persones interessades la resolució d'incoació del procediment de revisió de la classificació del 25 de gener de 2021.  
Sisé. Amb data de 6 d'abril de 2021, es publica en el DOGV l'anunci de «Informació pública de l'inici de les operacions de revisió de la classificació del camí ramader número 35, Assagador de la Font dels Llagostins, al terme municipal de Xixona. Expedient FORECLAVP/02/2019».  
Seté. Amb data de registre d'eixida de 6 d'abril de 2021, es notifica a les persones propietàries de finques confrontants l'inici de procediment de revisió de la classificació.  
Huité. Així mateix, amb data de registre d'eixida de 7 d'abril de 2021, l'inici es notifica a les organitzacions relacionades amb el domini públic pecuari.  
Nové. El 7 de maig de 2021, es publica en el BOE el «Anunci de notificació de 3 de maig de 2021 en procediments corresponents a acords d'inici de les operacions de revisió de la classificació del camí ramader al terme municipal de Xixona, província d'Alacant». L'anunci recull la llista de les persones interessades la notificació de les quals va resultar infructuosa.  
Deu. Entre els dies 7 i 26 de maig de 2021, segons la diligència de l'Ajuntament de Xixona del 31 de maig de 2021, es publica en el seu tauler d'anuncis el «Anunci de notificació de 28 d'abril de 2021 en el procediment d'acord d'inici de les operacions de revisió de la classificació del camí ramader número 35, Assagador de la Font dels Llagostins, al terme municipal de Xixona. Expedient FORECLAVP/02/2019». L'anunci recull la llista de les persones interessades la notificació de les quals va resultar infructuosa.  
Onzé. El dia 26 de maig de 2021 té lloc l'acte d'execució de les operacions de revisió de la classificació de l'Assagador de la Font dels Llagostins, del qual s'alça una acta única i no s'hi rep cap al·legació.  
  
Dotzé. Amb data de 21 de juliol de 2021, l'instructor de l'expedient emet la «Proposta de revisió de classificació del camí ramader: «Assagador de la Font dels Llagostins», al terme municipal de Xixona (Alacant)».  
Tretzé. Amb registre d'eixida de 25 d'agost de 2021, es notifica la proposta de revisió de la classificació a les persones interessades i a les organitzacions relacionades amb el domini públic pecuari.  
Catorzé. Amb data d'1 de setembre de 2021, es publica en el DOGV l'anunci de «Informació pública de la proposició de revisió de classificació del camí ramader número 35, Assagador de la Font dels Llagostins, al terme municipal de Xixona. Expedient FORECLAVP 2/2019».  
  
Quinzé. Durant el termini d'exposició pública es reben els informes següents:  
- El 21 de setembre de 2021, informe de María Nieves López Galera, en nom i representació de José Planelles Dunat, emés en la mateixa data i mitjançant el qual es presenta una proposta de traçat alternatiu.  
  
- El 22 de setembre de 2021, escrit de la Diputació d'Alacant al qual adjunta l'informe tècnic del 20 de setembre de 2021 pel qual comunica que emet informe favorable del nou traçat proposat per a l'Assagador de la Font dels Llagostins.  
Setzé. El 6 d'octubre de 2021, l'Ajuntament de Xixona emet una diligència mitjançant la qual se certifica la publicació en el tauler d'anuncis d'aquest, durant el termini d'un mes i sense que s'haja presentat cap tipus d'al·legació, reclamació o suggeriment, de la «Informació pública de la proposició de revisió de classificació del camí ramader núm. 35, Assagador de la Font dels Llagostins, al terme municipal de Xixona, província d'Alacant (expedient FORECLAVP 2/2019)».  
  
Dèsset. Amb data de 26 de gener de 2022, es publica en el BOE el «Anunci de notificació de 20 de gener de 2022 en el procediment de tràmit d'audiència de la proposta de revisió de la classificació del camí ramader núm. 35, Assagador de la Font dels Llagostins, al terme municipal de Xixona, província d'Alacant. Expedient FORECLAVP/2/2019». L'anunci recull la llista dels interessats la notificació dels quals va resultar infructuosa.  
Díhuit. Mitjançant escrit de l'11 d'abril de 2022, remés i amb justificant de recepció del 29 d'abril de 2022, l'instructor dona resposta a les al·legacions presentades per María Nieves López.  
Dènou. Amb data de 24 de maig de 2022, l'instructor del procediment emet el «Informe que formula l'instructor en relació amb l'expedient de revisió de la classificació del camí ramader, Assagador de la Font dels Llagostins, al terme municipal de Xixona (Alacant)».  
  
Vint. Amb data de 26 de maig de 2022, la directora territorial d'Alacant emet «Proposta d'aprovació de l'expedient de revisió de la classificació del camí ramader, Assagador de la Font dels Llagostins, al terme municipal de Xixona (Alacant)».  
Vint-i-u. Amb data de 8 de juny de 2022, el Servei d'Ordenació i Gestió Forestal emet informe favorable a desestimar les al·legacions presentades i aprovar la revisió de la classificació del camí ramader Assagador de la Font dels Llagostins, d'acord amb la proposició de revisió i els plànols que consten en l'expedient.  
Vint-i-dos. Amb data de 9 de juny de 2022, el director general de Medi Natural i d'Avaluació Ambiental emet la «Proposta de la Direcció General de Medi Natural i d'Avaluació Ambiental per a l'aprovació de l'expedient de revisió de la classificació del camí ramader núm. 35, Assagador de la Font dels Llagostins, al terme municipal de Xixona (Alacant)».  
  
Consideracions jurídiques  
  
I  
L'escrit de l'instructor del procediment emés amb data d'11 d'abril de 2022, en resposta a la sol·licitud presentada per María Nieves López i que ací es reprodueix parcialment a l'efecte de motivar la resolució de conformitat amb el que s'estableix en l'article 35 de la Llei 39/2015, d'1 d'octubre, del procediment administratiu comú de les administracions públiques, recull el següent:  
«En la fase d'exposició pública, María Nieves López Galera, en nom i representació de José Planelles Dunat, va presentar un escrit d'al·legacions.  
1. Sobre la base del traçat proposat per al camí ramader núm. 35, Assagador de la Font dels Llagostins, a conseqüència de la revisió del seu traçat, expedient FORECLAVP/2/2019, se sol·licita la modificació del seu traçat al seu pas per la parcel·la cadastral 7, del polígon 20, de Xixona, per afectar aquesta parcel·la.  
El traçat proposat per al camí ramader núm. 35, Assagador de la Font dels Llagostins, en l'expedient FORECLAVP/2/2019 discorre per l'actual parcel·la cadastral 7, del polígon 20, de Xixona, en una longitud de 720 metres, amb una amplària de 10 metres i una superfície de 7.210 m².  
2. El propietari de la parcel·la proposa una alternativa al traçat perquè la parcel·la de la seua propietat no es quede dividida en dues parts. El traçat alternatiu proposat recorre el perímetre del límit nord-oest de la seua parcel·la, sense afectar les parcel·les confrontants, fins a enllaçar amb el camí ramader, Assagador del Racó del Rei a Segorb.  
3. No s'aporta fonamentació històrica (descriptiva o gràfica) del traçat alternatiu proposat.  
Respecte de les al·legacions formulades, es contesta en els termes següents:  
A l'al·legació primera, quant al traçat alternatiu proposat per al camí ramader núm. 35, Assagador de la Font dels Llagostins, cal dir que aquest traçat no està fonamentat en documentació històrica del camí ramader i sí que hi està el proposat per aquest instructor en l'expedient FORECLAVP/2/2019. El que s'està sol·licitant és una modificació de traçat al traçat proposat en l'expedient FORECLAVP/2/2019. Aquesta sol·licitud es podria tramitar una vegada es resolguera de manera favorable a la proposta plantejada per a la revisió de la classificació del camí ramader Assagador de la Font dels Llagostins en l'expedient FORECLAVP/02/2019, d'acord amb el que s'estableix en l'article 19 de la Llei 3/2014, d'11 de juny, de la Generalitat, de camins ramaders de la Comunitat Valenciana.  
Per tant, el traçat i l'amplària proposats en la proposta de revisió de la classificació es correspon amb la documentació de conformitat amb els antecedents documentals i històrics de la Comunitat Valenciana, d'acord amb el que es disposa en l'article 13.4 de la Llei valenciana de camins ramaders, tenint en compte que una posterior partió, que es realitze sobre el camí ramader, executa i complementa la classificació en aquells trams en què siga necessària una especial precisió en la determinació de la seua amplària i límits.  
A conseqüència de tot això, s'emet informe desfavorable a l'al·legació formulada. Aquest acte no és susceptible de cap recurs, atés que és un acte de mer tràmit, i s'indica que el seu dret a interposar recurs podrà ser exercit davant la resolució que pose fi a aquest procediment.»  
  
II  
La directora territorial d'Alacant dicta, amb data de 26 de maig de 2022, proposta de resolució amb el següent contingut:  
«(?)  
Tercer. Després de la consideració de les al·legacions formulades pels al·legants en la fase d'exposició pública i tràmit d'audiència.  
Sobre la base de l'anteriorment exposat, aquesta direcció territorial proposa:  
Primer. L'aprovació de la revisió de classificació del camí ramader número 35, Assagador de la Font dels Llagostins, al terme municipal de Xixona (Alacant), d'acord amb la proposició de revisió i els plànols que consten en l'expedient i les característiques del qual són les següents:  
Tipus de camí ramader: assagador  
Denominació: Assagador de la Font dels Llagostins  
Denominació proposada: Assagador de la Font dels Llagostins  
Longitud vigent: 2.500 m  
Longitud proposada: 2.000 m  
Amplària vigent: 10 m  
Amplària proposada: 10 m  
Tercer. Assagador de la Font dels Llagostins. La descripció literària del traçat d'aquest camí ramader a conseqüència d'aquesta revisió passaria a ser el següent:  
«35. Assagador de la Font dels Llagostins.  
Inicia el seu recorregut en separar-se de l'Assagador de Montnegre de Baix a la carretera de Tibi, (15) al sud de la forest Mola de Bernat. Adopta direcció est, i avança per un camí fins a arribar a un xicotet barranc.  
Creua aquest barranc i envolta el pic de la Perdiz pel sud. Puja girant al nord-est fins a una lloma que forma el pic de la Perdiz amb una altra lloma situada a l'est per a girar a la dreta (est) per terrenys del límit de la forest pública Mola de Bernat, i avança deixant zona de bancals abandonats a la dreta i la font dels Llagostins.  
Arriba a una senda que pren com a referència del seu traçat i continua per aquesta envoltant pel nord de l'Alt de Segorb, fins a arribar al camí ramader denominat Assagador del Racó del Rei a Segorb (32), que discorre pel camí de la Foia de la Viuda, on finalitza.  
Té una longitud aproximada de 1.600 m i una amplària legal de 10 metres.»  
  
III  
De la lectura de la proposta de resolució es desprén claríssimament la procedència de l'aprovació de la revisió de la classificació del camí ramader, Assagador de la Font dels Llagostins, al terme municipal de Xixona (Alacant), instruït per la Direcció Territorial d'Alacant de la Conselleria d'Agricultura, Desenvolupament Rural, Emergència Climàtica i Transició Ecològica.  
  
IV  
Aquest procediment es tramita d'acord amb el que es disposa en la Llei 3/2014, d'11 de juliol, de la Generalitat, de camins ramaders de la Comunitat Valenciana (DOGV 17.07.2014), la Instrucció de 13 de gener de 2012, de la Direcció General del Medi Natural, sobre camins ramaders (DOGV 18.01.2012) i la Llei 3/1995, de 23 de març, de camins ramaders (BOE 24.03.1995).  
  
V  
La resolució d'aquest procediment correspon a la persona titular de la Conselleria d'Agricultura, Desenvolupament Rural, Emergència Climàtica i Transició Ecològica de conformitat amb el que s'estableix en el Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions; en el Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, i en el Decret 176/2020, de 30 d'octubre, del Consell, d'aprovació del reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica i modificacions posteriors.  
  
VI  
Aquest acte administratiu es regeix pel que es disposa en la Llei 39/2015, d'1 d'octubre, del procediment administratiu comú de les administracions públiques, com també pel que s'estableix en la Llei 14/2003, de 10 d'abril, de patrimoni de la Generalitat.  
  
VII  
A aquest procediment administratiu és aplicable l'Ordre de 16 de febrer de 1993, de la Conselleria de Medi Ambient, per la qual s'aprova la classificació dels camins ramaders existents al terme municipal de Xixona (Alacant). En aquesta es classifica el camí ramader Assagador de la Font dels Llagostins, amb una amplària de 10 metres i una longitud de 2.500 metres.  
D'acord amb els anteriors antecedents de fet i consideracions jurídiques, resolc:  
  
Primer  
Desestimar les al·legacions presentades basant-se en la base de la primera de les consideracions jurídiques d'aquesta resolució.  
  
Segon  
Aprovar la revisió de classificació del camí ramader Assagador de la Font dels Llagostins, al terme municipal de Xixona (Alacant), d'acord amb la proposició de revisió i els plànols que consten en l'expedient, les característiques del qual passen a ser les següents:  
Tipus de camí ramader: assagador  
Denominació: Assagador de la Font dels Llagostins  
Longitud: 1.600 m  
Amplària: 10 m  
La descripció literària del traçat d'aquest camí ramader a conseqüència d'aquesta revisió passa a ser la següent:  
«35. Assagador de la Font dels Llagostins  
Inicia el seu recorregut quan se separa de l'Assagador de Montnegre de Baix a la carretera de Tibi (15), al sud de la forest Mola de Bernat. Adopta direcció est i avança per un camí fins a arribar a un xicotet barranc.  
Creua aquest barranc i envolta el pic de la Perdiz pel sud. Puja girant al nord-est fins a una lloma que forma el pic de la Perdiz amb una altra lloma situada a l'est per a girar a la dreta (est) per terrenys del límit de la forest pública Mola de Bernat, i avança deixant zona de bancals abandonats a la dreta i la font dels Llagostins.  
Arriba a una senda que pren com a referència del seu traçat i continua per aquesta envoltant pel nord de l'Alt de Segorb, fins a arribar al camí ramader denominat Assagador del Racó del Rei a Segorb (32), que discorre pel camí de la Foia de la Viuda, on finalitza.  
Té una longitud aproximada de 1.600 m i una amplària legal de 10 metres.»  
3r. Traslladar aquesta resolució a la Direcció Territorial d'Alacant, per a la seua notificació als interessats i als efectes oportuns.  
  
Contra aquesta resolució, que posa fi la via administrativa, es podrà interposar un recurs potestatiu de reposició davant de la consellera d'Agricultura, Desenvolupament Rural, Emergència Climàtica i Transició Ecològica, en el termini d'un mes comptador des de l'endemà de la recepció d'aquesta notificació, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
Així mateix, es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptador des de l'endemà de la notificació o publicació d'aquesta, de conformitat amb el que es preveu en els articles 46 i següents de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que els interessats puguen interposar qualsevol altre recurs que estimen oportú.  
  
València, 23 de juny de 2022.- La consellera d'Agricultura, Desenvolupament Rural, Emergència Climàtica i Transició Ecológica: Mireia Mollà Herrera.